2014. gada 19. augustā Noteikumi Nr. 483

Rīgā (prot. Nr. 44 22. §)

**Grozījumi Ministru kabineta 2005. gada 2. augusta noteikumos Nr. 581 "Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība"**

Izdoti saskaņā ar [Ārstniecības likuma](http://www.likumi.lv/doc.php?id=44108)

34. panta pirmo daļu  
un likuma "[Par atbilstības novērtēšanu](http://www.likumi.lv/doc.php?id=63836)"

7. panta pirmo un otro daļu

Izdarīt Ministru kabineta 2005. gada 2. augusta noteikumos Nr. 581 "[Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība](http://www.likumi.lv/doc.php?id=114588)" (Latvijas Vēstnesis, 2005, 130. nr.; 2008, 127. nr.; 2009, 53., 166. nr.; 2010, 153. nr.; 2012, 99. nr.) šādus grozījumus:

1. Papildināt noteikumus ar 200.1 punktu šādā redakcijā:

"200.1 Elektrodrošības pārbaudes medicīniskajām ierīcēm, kas satur jonizējošā starojuma avotu vai ģenerē jonizējošo starojumu (radioloģiskās ierīces), kā arī to funkciju atbilstības testēšanu un novērtēšanu veic saskaņā ar normatīvajiem aktiem par aizsardzību pret jonizējošo starojumu medicīniskajā apstarošanā."

2. Papildināt noteikumus ar 224.1 punktu šādā redakcijā:

"224.1Elektrodrošības pārbaudes medicīniskajām ierīcēm, kas satur jonizējošā starojuma avotu vai ģenerē jonizējošo starojumu (radioloģiskās ierīces), kā arī to funkciju atbilstības testēšanu un novērtēšanu līdz 2015. gada 31. augustam veic atbilstoši tiesību normām par tehniskās uzraudzības iestādes akreditāciju saskaņā ar Ministru kabineta 2005. gada 2. augusta noteikumiem Nr. 581 "[Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība](http://www.likumi.lv/doc.php?id=114588)"."

3. Papildināt noteikumus ar 227. punktu šādā redakcijā:

"227. Noteikumu 200.1 punkts stājas spēkā 2014. gada 1. oktobrī."

Ministru prezidente Laimdota Straujuma

Vides aizsardzības un

reģionālās attīstības ministrs ­ Romāns Naudiņš